Titħabbar il-mewt tal-kantawtur Jim Weatherly fl-età ta' 77 sena Tħabbret il-mewt tal-kantawtur Amerikan Jim Weatherly l-aktar magħruf għall-kanzunetta tas-sebgħinijiet Midnight Train to Georgia. Weatherly miet fl-età ta' 77 sena fir-residenza tiegħu f'Nashville. Il-pubblikatur u ħabib tiegħu Charlie Monk qal li l-familja ta' Weatherly kienet miegħu meta miet kawża ta' mewta naturali. Il-kantawtur kien imwieled f'Mississippi fl-1943 u matul il-karriera tiegħu li damet madwar ħames deċenji huwa ppubblika diversi albums mużikali. Meta kien student, il-kantant kien magħruf għat-talent tiegħu fit-tim tal-American football, iżda fis-sittinijiet iddeċieda li jħalli l-isports u jiffoka fuq il-muzika f'Los Angeles. Midnight Train to Georgia kienet suċċess, b'rebħ ta' Grammy Award u anke naqqxet isimha fil-Grammy Hall of Fame fl-1999.